औरंगाबाद, बिहार/नगर संवादाताः बिहार की औरंगाबाद पुलिस ने लैंड माइंस विस्फोट मामले का खुलासा कर लिया है. पुलिस ने मामले का खुलासा करते हुए चार नक्सलियों को गिरफ्तार किया है. पकड़े गए नक्सलियों में कृष्णा यादव, इंद्रजीत यादव, गुरुजी उर्फ राजबली भुइयां और इंद्रजीत यादव शामिल हैं. जिले के एसपी बाबू राम ने बताया कि लैंड माइंस विस्फोट में इन नक्सलियों के अलावा कुछ अन्य लोगों की भी संलिप्तता रही है, जिनकी गिरफ्तारी के लिए पुलिस छापेमारी कर रही है. मालूम हो कि नक्सलियों ने औरंगाबाद में 19 जून को लैंड माइंस विस्फोट किया था, जिसमें कोबरा बटालियन का जवान शहीद हो गया था और दो जवान घायल हो गए थे. पुलिस के मुताबिक 8 जनवरी को ढिबरा में मुठभेड़ में चार नक्सलियों के मारे जाने के बदले के लिए नक्सलियों ने विस्फोट किया था. पुलिस की इस कार्रवाई में एक हार्डकोर नक्सली गिरफ्तार किया गया जिसकी कई वर्षों से थी तलाश थी. डीएसपी सुरेंद्र कुमार ने बताया कि पाठक ठाकुर वर्ष 2013 से वांछित था जिसकी कई वर्षों से पुलिस को तलाश थी. यह हार्डकोर नक्सली दस्ता का सदस्य भी है.